અબુધાબીના શેખ જાયેદ સ્ટેડિયમમાં 29 એપ્રિલે નાઇટ રાઇડર્સ અને રાજસ્થાન રોયલ્સ વચ્ચે રમાયેલી આઇપીએલ-07ની 19મી મેચ ઘણી જ રોમાંચક રહી. આઇપીએલ-7ની અત્યારસુધીની એકમાત્ર મેચ રહી જેનો નિર્ણય સુપર ઓરમાં થયો. નિર્ધારિત ઓવર્સમાં સ્કોર ટાઇ રહ્યા બાદ સુપર ઓવરમાં રોયલ્સને જીત માટે અંતિમ બોલમાં ત્રણ રનની જરૂર હતી, પરંતુ આ બોલમાં બાઉન્ડ્રી ફટકારવાના બદલે સ્ટીવ સ્મિથે ચુતરાઇપુર્વક હળવા હાથે ગેપ કાઢીને બે રન લીધા અને સુપર ઓવરનો સ્કોર પણ ટાઇ કરી લીધો. સ્મિથ અને વોટ્સનને ખબર હતી કે સુપર ઓરમાં ટાઇ થતા તેઓ ચોક્કાઓની સંખ્યાઓની મદદથી જીતી જશે.